Sarauniya Mangu itace sarauniyar da tayi sarauta a kan Aznawa da ke yankin DogonDoutchi a Nijar Ta yi mulki ne a ƙarshen karni na 19 a kudu maso yammacin kasar Nijar ta yanzu a cikin Afirka ta Yamma. Sarauniya ba Shi ne taken a ke mata domin zamanta jagorar siyasa da addini a garin Lugu , wanda ya ke kilomita ashirin daga garin Matankari . A cewar bayanai da aka tattara dangane da Sarauniya, asalin sunanta Mangu (ko Mangou da turancin Faransa) . Ana tuna ta saboda jarumtar da ta gwada da ita da al'ummanta wajen yakar Voulet-Chanoine. ; a lokacin da daulolin Afirka ta Yamma da yawa suka mika wuya ga mamayar Faransa ba tare da yin wani yaƙ ba. Al'ummar Sarauniya sun yaƙi sojojin mulkin mallaka waɗanda Kyaftin Voulet da Chanoine suka jagoranta a cikin watan Afrilun shekarar 1899. Bayanan tarihin da suka shafi Sarraounia ba su da yawa, kuma galibi suna da alaƙa da gwagwarmaya da Voulet-Chanoine. ; an kuma haɗa su da abubuwan almara daga al'adun gatana gatana na Afirka.